stanford-oval/wikipedia huggingface dataset:
วิดีโอเกม
ประเภทของวิดีโอเกม > เกมวางแผนการรบ

เกมวางแผนการรบ (Strategy Game) เป็นประเภทเกมที่แยกออกมาจากประเภทเกมการจำลอง เนื่องจากในระยะหลังเกมประเภทนี้มีแนวทางของตัวเองที่ชัดเจนขึ้น  คือเกมที่เน้นการควบคุมกองทัพซึ่งประกอบไปด้วยหน่วยทหารย่อย ๆ เข้าเข้าทำการสู้รบกัน พบมากในเครื่องคอมพิวเตอร์เนื่องจากคีย์บอร์ดและเมาส์นั้นมีความเหมาะสมต่อการควบคุมเกม และมักจะสามารถเล่นร่วมกันได้หลายคนผ่านทางอินเทอร์เน็ตหรือผ่านระบบแลนอีกด้วย เนื้อเรื่องในเกมมีได้หลายหลายรูปแบบ แล้วแต่เกมนั้น ๆ จะกำหนด ตั้งแต่จับความสไตล์เวทมนตร์คาถา พ่อมด กองทหารยุคกลาง ไปจนถึงสงครามระหว่างดวงดาวเลยก็มี รูปแบบการเล่นหลัก ๆ ของเกมประเภทนี้มักจะเป็นการควบคุมกองทัพ, เก็บเกี่ยวทรัพยากร และสร้างกองทัพ เกมวางแผนการรบแบ่งออกเป็นสองประเภทตามการเล่นคือ
ประเภทตอบสนองแบบทันกาล (Real Time Strategy) ผู้เล่นทุกฝ่ายจะต้องแข่งกับเวลา เนื่องจากไม่มีการหยุดพักระหว่างรบ เกมจะดำเนินเวลาไปตลอด เกมประเภทนี้ที่ได้รับความนิยมได้แก่ คอมมานด์แอนด์คองเคอร์, สตาร์คราฟต์, วอร์คราฟต์
ประเภททีละรอบ (Turn Based Strategy) ประเภทนี้ผู้เล่นมีโอกาสคิดมากกว่า เพราะจะใช้วิธีผลัดกันสั่งการทหารของตัวเองเป็นรอบ ๆ เนื้อเรืองส่วนใหญ่จะอิงประวัติศาสตร์จริงอาจจบใด้หลายแบบส่วนใหญ่ค่ายที่ทำแนวนี้จะเป็นค่าย SEGA ที่ผลิด คล้ายการเล่นหมากรุก  ซิวิไลซเซชั่น, Heroes of Might & Magic, Total War ROME 2
ประเภทของวิดีโอเกม > เกมกีฬา

เกมกีฬา (Sport Game) เป็นกึ่ง ๆ เกมจำลองการเล่นกีฬาแต่ละชนิด โดยส่วนมากเกมกีฬามักจะมีความถูกต้องและเที่ยงตรงในกฎกติกาค่อนข้างมาก จึงเหมาะสำหรับผู้เล่นที่เข้าใจกฎกติกาและการเล่นของกีฬานั้น ๆ โดยส่วนมาจุดขายของเกมกีฬามักจะเป็นชื่อและหน้าตาของผู้เล่นที่ถูกต้อง, ลักษณะสนามและยานพาหนะ ตัวอย่างเกมกีฬาได้แก่ FIFA (ฟุตบอล) , วินนิ่งอีเลฟเว่น (ฟุตบอล) , Madden NFL (อเมริกันฟุตบอล) และ NBA LIVE (บาสเกตบอล)
ประเภทของวิดีโอเกม > เกมอาเขต

เกมอาเขต (Arcade Game) คือเกมที่ถูกสร้างมาให้กับเครื่องเกมตู้ โดยส่วนมากเกมประเภทนี้มักจะใช้เวลาจบไม่นาน (ไม่เกิน 30 นาที หรือ ไม่เกิน 1 ชั่วโมง) เน้นความเรียบง่ายของตัวเกม มักมีเวลาจำกัดในการเล่นและมักจะไม่มีการบันทึกความก้าวหน้าในการเล่น เกมจะบันทึกเพียงคะแนนสูงสุดเท่านั้น เกมประเภทนี้มักมีความท้าทายของระดับความยากง่ายดึงดูดใจให้ผู้เล่นกลับมาเล่นซ้ำและใช้หลักจิตวิทยาในการบอก "คะแนนสูงสุด" ที่ผู้เล่นคนก่อน ๆ เคยทำไว้ ให้ผู้เล่นใหม่ ๆ หาทางทำลายสถิติ
Beat 'em up (หรือเกมแนว Brawler) คือเกมอาเขตแบบที่เน้นการเดินตามทางไปเรื่อย ๆ เพื่อเข้าปะทะกับคู่ต่อสู้ที่อยู่ตามทางในระยะประชิด มุมมองในเกมมักจะเป็นลักษณะการมองจากด้านข้างและเยื้องไปข้างบนเล็กน้อย ทำให้ผู้เล่นมองเห็นอาวุธและไอเทมอื่น ๆ ที่อยู่บนพื้นได้อย่างชัดเจน และผู้เล่นสามารถเดินขึ้นลงได้ 8 ทิศทาง มีทั้งแบบ 2มิติ และ 3มิติ  เกมประเภทนี้ที่ได้รับความนิยมได้แก่ เกม Double Dragon , Golden Axe และ Final Fight เป็นต้น
Shoot 'em up' คือเกมอาเขตที่เน้นการควบคุมตัวละครเพื่อยิงทำลายคู่ต่อสู้จากระยะที่ไกลออกไป มีทั้งแบบมุมมองจากด้านบนและจากด้านข้าง เกมประเภทนี้ที่ได้รับความนิยมได้แก่ เกม Space Invaders, Gradius และ Contra เป็นต้น
Rail shooters คือเกมอาเขตที่มักจะใช้อุปกรณ์ที่เรียกว่า "ปืนแสง" ซึ่งเป็นอุปกรณ์ควบคุมเกมที่มีรูปร่างเป็นปืน เกมจะคล้ายคลึงกับ First Person Shooter แต่ตัวเกมจะบังคับทิศทางให้มากกว่า โดยผู้เล่นจะต้องยิงทำลายเป้าหมายที่ปรากฏบนหน้าจอ โดยใช้ปืนแสงเป็นตัวเล็งและยิง บางเกมเล่นได้ 1 ผู้เล่น บางเกมเล่นได้ 2 ผู้เล่น หรืออาจมากกว่านั้น เกมประเภทนี้ที่ได้รับความนิยมได้แก่ The House of the Dead, Time Crisis และ Virtua Cop เป็นต้น
Touch Arcade คือเกมอาเขตที่ใช้การสัมผัสหน้าจอในการเล่น ซื่งมีชนิดหน้าจอแบบ LCD หรืออินฟราเรด เช่น KOT (King of touch)
DJ Max technika 1, DJ Max technika 2 (อยู่ในช่วงทดสอบในประเทศเกาหลี)
ประเภทของวิดีโอเกม > เกมต่อสู้

เกมต่อสู้ (Fighting Game) คือเกมที่เป็นลักษณะเอาตัวละครสองตัวขึ้นไปมาต่อสู้กันเอง ลักษณะเกมประเภทนี้จะเน้นให้ผู้เล่นใช้จังหวะและความแม่นยำกดท่าโจมตีต่าง ๆ ออกมา จุดสำคัญที่สุดในเกมต่อสู้คือการต่อสู้ต้องถูกแบ่งออกเป็นยก ๆ และจะมีเพียงผู้เล่นเพียงสองฝ่ายเท่านั้นและตัวละครที่ใช้จะต้องมีความสามารถที่ต่างกันออกไป ส่วนมากเกมแนวต่อสู้ในยุกแรกๆมักจะลงให้กับเครื่องอาเขตเป็นส่วนใหญ่ เกมประเภทนี้ที่ได้รับความนิยมได้แก่ เทคเคน, สตรีทไฟท์เตอร์, เดอะคิงออฟไฟท์เตอร์ส
ประเภทของวิดีโอเกม > ปาร์ตี้เกม

ปาร์ตี้เกม (Party Game) คือเกมที่มีการบรรจุเกมย่อย ๆ มากมายเอาไว้ โดยในแต่ละเกมย่อยจะมีกฎและกติกาที่ต่างกันออกไป โดยผู้เล่นจะต้องเข้าไปเล่นในเกมย่อยนั้น ๆ และหาทางแข่งขันกับผู้เล่นอื่น ๆ ให้ชนะ (ทั้งคอมพิวเตอร์และผู้เล่นที่เป็นมนุษย์ด้วยกันเอง) จุดขายของปาร์ตี้เกมคือการเล่นเป็นหมู่คณะ ซึ่งจะสร้างความบันเทิงได้มากกว่าการเล่นคนเดียว เกมประเภทนี้ที่ได้รับความนิยมได้แก่ Mario Party, Roblox
ประเภทของวิดีโอเกม > เกมดนตรี

เกมดนตรี (Music Game) คือเกมที่ผู้เล่นต้องใช้เสียงเพลงในการเล่นด่านต่าง ๆ ให้ชนะ ซึ่งผู้เล่นจะต้องกดปุ่มให้ถูกต้องหรือตรงจังหวะหรือตรงตำแหน่ง โดยใช้เสียงเพลงเป็นตัวบอกเวลาที่จะต้องกด เกมประเภทนี้ที่ได้รับความนิยมได้แก่ Pop n' Music, โอ๊ทส์! ทาทาคาเอะ! โอเอนดัน แต่ในขณะเดียวกันบางเพลงผู้เล่นจะต้องใช้อุปกรณ์เสริมซึ่งบางชิ้นก็เลียนแบบมาจากของจริงเช่น แดนซ์ แดนซ์ เรโวลูชัน (แผ่นเต้น) , Guitar Hero (กีตาร์) , Karaoke Revolution (ไมโครโฟน) , Rock Band (กลองชุด, กีตาร์, ไมโครโฟน)
ประเภทของวิดีโอเกม > เกมเพื่อการศึกษา

เกมเพื่อการศึกษา (Game for Education) คือส่งเสริมในเรื่องของทางด้านการศึกษา โดยอาจนำเนื้อหาที่มีตามบทเรียนนำมาสร้างเป็นเกมหรืออาจจะนำเนื้อหาสาระต่าง ๆ ที่นอกเหนือจากตำราเรียนนำมาประยุกต์ใช้
ซึ่งช่วยให้ผู้เรียนเกิดแรงกระตุ้นในการเรียนรู้ ซึ่งส่งผลให้ผู้เรียนเกิดการพัฒนาหลาย ๆ ด้าน ทั้งการเรียน สังคม ฯลฯ เช่น  Eternal Story (เกมต่อสู้)
ประเภทของวิดีโอเกม > เกมออนไลน์

เกมออนไลน์ (Online Game) หรือ เกมเมาติเพลเยอรคือเกมที่เป็นลักษณะที่มีผู้เล่นหลายคน ผ่านระบบอินเทอร์เน็ต โดยที่จะมีตัวละครเล่นแทนตัวเรา มีการพูดคุยกันในเกม สร้างสังคมช่วยกันต่อสู้ เก็บประสบการณ์ หรือ โดยเกมออนไลน์ส่วนมากจะเป็นเกมประเภท MMORPG ซึ่งผู้เล่นแต่ละคนจะสวมบทบาทเป็นตัวละครตัวหนึ่งในโลก สร้างสังคมออนไลน์  ในเกมสามารถสร้างห้องขึ้นมาเพื่อพูดคุยแลกเปลี่ยน มีการส่งข้อความถึงกันได้ในเกม เกมออนไลน์ เกมแรกที่เปิดให้บริการในประเทศไทยคือเกม King of Kings
ประเภทของเครื่องเล่นเกม

แบ่งได้ตามลักษณะ และขนาดของเครื่องเล่น ดังได้แก่แบบ อาเขต, เครื่องเล่นวิดีโอเกม, เครื่องเล่นเกมพกพา
ประเภทของเครื่องเล่นเกม > ขนาดใหญ่ Arcade

เกมตู้
ประเภทของเครื่องเล่นเกม > แบบตั้งโต๊ะ

3ดีโอ
เกมคิวบ์ (GameCube)
คอมพิวเตอร์ส่วนบุคคล (Personal Computer; PC)
โคเลโควิชัน (ColecoVision)
ซูเปอร์แฟมิคอม (Super Family Computer/Super Nintendo Entertainment System)
เซกา แซตเทิร์น (Sega Saturn)
เซกา เมกาไดรฟ์ (Sega Mega Drive/Genesis)
ดรีมแคสต์ (Dreamcast)
นินเทนโด 64 (Nintendo 64)
นีโอ จีโอ (Neo Geo)
เพลย์สเตชัน (PlayStation)
เพลย์สเตชัน 2 (PlayStation 2)
เพลย์สเตชัน 3 (PlayStation 3)
เพลย์สเตชัน 4 (PlayStation 4)
เพลย์สเตชัน 5 (PlayStation 5)
แฟมิคอม (Family Computer; Famicom/Nintendo Entertainment System;NES)
แม็กนาวอกซ์โอดีสซี (Magnavox Odyssey)
แม็กนาวอกซ์โอดีสซี² (Magnavox Odyssey²)
แมคอินทอช (Macintosh)
แอปเปิล II (Apple II)
วี (Wii)
วียู (Wii U)
วีมินิ (Wii Mini)
อาตาริ 2600 (Atari 2600)
อาตาริ 5200 (Atari 5200)
อาตาริ 7800 (Atari 7800)
อาตาริ จากัวร์ (Atari Jaguar)
อินเทลลิวิชัน (Intellivision)
เอกซ์บอกซ์ (Xbox)
เอกซ์บอกซ์ 360 (Xbox 360)
เอกซ์บอกซ์ วัน  (Xbox One)
เอกซ์บอกซ์ซีรีส์เอกซ์และซีรีส์เอส (Xbox Series X and Series S)
ประเภทของเครื่องเล่นเกม > แบบไฮบริด

นินเท็นโดสวิตช์  (Nintendo Switch)
ประเภทของเครื่องเล่นเกม > แบบพกพา

เกมแอนด์วอตช์ (Game & Watch)
กิซมอนโด (Gizmondo)
เกมบอย (Gameboy)
เกมบอยคัลเลอร์ (Gameboy Color)
เกมบอยไมโคร (GameBoy Micro)
เกมบอยอัดวานซ์ (Gameboy Advance)
เกมบอยอัดวานซ์ เอสพี (Gameboy Advance SP)
จีพีทูเอกซ์ (GP2X)
นินเท็นโด ดีเอส (Nintendo DS)
นินเท็นโด 2ดีเอส (Nintendo 2DS)
นินเท็นโด 3ดีเอส (Nintendo 3DS)
นิว นินเท็นโด 3ดีเอส (New Nintendo 3DS)
นิว นินเท็นโด 3ดีเอส เอกซ์แอล (New Nintendo 3DS XL)
นิว นินเท็นโด 2ดีเอส เอกซ์แอล (New Nintendo 2DS XL)
นีโอ จีโอ พ็อกเก็ต (Neo Geo Pocket)
นีโอ จีโอ พ็อกเก็ต คัลเลอร์ (Neo Geo Pocket Color)
เพลย์สเตชัน พอร์เทเบิล (PlayStation Portable)
เพลย์สเตชัน วิตา (Psvita)
วอนเดอร์สวอน (Wonder Swan)
วอนเดอร์สวอน คัลเลอร์ (Wonder Swan Color)
ประเภทของเครื่องเล่นเกม > แบบพกพาโทรศัพท์มือถือ

ซัมซุง กาแล็คซี่ (Samsung Galaxy)
ไอโฟน (iPhone)
โทรศัพท์ที่รันระบบปฏิบัติการแอนดรอยด์ทุกรุ่น (Android)
โนเกีย
N-Gage
N-GageQD
ดูเพิ่ม

รายชื่อเกมคอมพิวเตอร์และวิดีโอเกมเรียงตามลำดับอักษร
รายชื่อเกมคอมพิวเตอร์และวิดีโอเกมเรียงตามประเภท
รายชื่อวิดีโอเกมที่มีเนื้อหาเกี่ยวกับสงครามโลกครั้งที่หนึ่ง
รายชื่อวิดีโอเกมที่มีเนื้อหาเกี่ยวกับสงครามโลกครั้งที่สอง
รายชื่อวิดีโอเกมที่มีเนื้อหาเกี่ยวกับสงครามเวียดนาม
อีสปอตส์
แหล่งข้อมูล

Murray, Janet (1998). Hamlet on the Holodeck. MIT Press. ISBN 978-0-262-63187-7.
อ่านเพิ่ม

Blodget, Henry (12 April 2005). "How to Solve China's Piracy Problem". Slate.com. เก็บจากแหล่งเดิมเมื่อ 8 November 2011. สืบค้นเมื่อ 12 February 2006.
Costikyan, Greg (1994). "I Have No Words & I Must Design". คลังข้อมูลเก่าเก็บจากแหล่งเดิมเมื่อ 12 August 2008.
Crawford, Chris (1982). The Art of Computer Game Design. คลังข้อมูลเก่าเก็บจากแหล่งเดิมเมื่อ 2 July 2015. สืบค้นเมื่อ 2 February 2011.
Lieu, Tina (August 1997). "Where have all the PC games gone?". Computing Japan. คลังข้อมูลเก่าเก็บจากแหล่งเดิมเมื่อ 12 January 1998.
Pursell, Carroll (2015). From Playgrounds to PlayStation: The Interaction of Technology and Play. Baltimore, MD: Johns Hopkins University Press.
Salen, Katie; Eric Zimmerman (2005). The Game Design Reader: A Rules of Play Anthology. The MIT Press. ISBN 978-0-262-19536-2.
Smuts, Aaron (2005). "Are Video Games Art?". เก็บจากแหล่งเดิมเมื่อ 14 December 2010. สืบค้นเมื่อ 17 August 2006.
Winegarner, Beth (28 January 2005). "Game sales hit record highs". GameSpot. Gamespot. เก็บจากแหล่งเดิมเมื่อ 6 January 2012. สืบค้นเมื่อ 12 February 2006.
John Wills (1 October 2002). "Digital Dinosaurs and Artificial Life: Exploring the Culture of Nature in Computer and Video Games". Cultural Values (Journal for Cultural Research). 6 (4): 395–417. doi:10.1080/1362517022000047334. ISSN 1362-5179. S2CID 144132612.
Williams, J.P.; Smith, J.H., บ.ก. (2007). The players' realm: studies on the culture of video games and gaming. Jefferson, NC: McFarland & Co.
The Ultimate History of Video Games: From Pong to Pokemon--The Story Behind the Craze That Touched Our Lives and Changed the World by Steven L. Kent, Crown, 2001, ISBN 0761536434
The Ultimate History of Video Games, Volume 2: Nintendo, Sony, Microsoft, and the Billion-Dollar Battle to Shape Modern Gaming by Steven L. Kent, Crown, 2021, ISBN 1984825437
แหล่งข้อมูลอื่น

Video Games ที่เว็บไซต์ Curlie
Tom Chatfield writes เก็บถาวร 2010-11-21 ที่ เวย์แบ็กแมชชีน on the culture and future of video games for Prospect Magazine
CBC Digital Archives: The Arcade Age
An interactive videogame history timeline
Video Games Through the Ages เก็บถาวร 2011-03-01 ที่ เวย์แบ็กแมชชีน - slideshow by Life magazine
| ด ค กประเภทวิดีโอเกม (รายชื่อ) |
| --- | --- | --- |
| เกมแอ็กชัน |  บีตเอ็มอัป สับและเฉือน  เกมต่อสู้  เกมเขาวงกต แพ็ก-แมนโคลน  เกมแพลตฟอร์ม  เกมยิง มุมมองบุคคลที่หนึ่ง  เกมออนไลน์ผู้เล่นจำนวนมากแบบยิงมุมมองบุคคลที่หนึ่ง  มุมมองบุคคลที่สาม  ปืนแสง  ชูตเอ็มอัป  ยุทธวิธี  เกมเอาชีวิตรอด แบตเทิลรอยัล  |  |
| เกมแอ็กชันผจญภัย |  แกรนด์เธฟต์ออโตโคลน  อิมเมอร์ซีฟซิม  เมทรอยด์วาเนีย  เกมลอบเร้น  เกมสยองขวัญ สยองขวัญเอาชีวิตรอด  สยองขวัญทางจิตวิทยา  |  |
| เกมผจญภัย |  เกมหาทางออก  นิยายเชิงโต้ตอบ  ภาพยนตร์เชิงโต้ตอบ  วิชวลโนเวล  |  |
| เกมเล่นตามบทบาท |  เกมแอ็กชันเล่นตามบทบาท  ตะลุยดันเจียน  เกมออนไลน์ผู้เล่นจำนวนมากแบบเล่นตามบทบาท  MUD  โรกไลก์  เกมยุทธวิธีเล่นตามบทบาท  |  |
| เกมจำลอง |  เกมจำลองการก่อสร้างและการจัดการ ธุรกิจ  เมือง  รัฐบาล  เกมจำลองชีวิต การออกเดท  สัตว์เลี้ยงดิจิทัล  เทพเจ้า  สังคม  เกมกีฬา  เกมจำลองการทหาร  |  |
| เกมกลยุทธ์ |  4X  มัลติเพลเยอร์ออนไลน์แบตเทิลอารีนา  เกมกลยุทธ์เวลาจริง เกมป้องกันฐาน  การบริหารเวลา  เกมออนไลน์ผู้เล่นจำนวนมากแบบกลยุทธ์เวลาจริง  เกมยุทธวิธีเวลาจริง  เกมกลยุทธ์ผลัดกันเดิน  เกมยุทธวิธีผลัดกันเดิน  เกมสงคราม เกมสงครามกลยุทธ์ที่ยิ่งใหญ่  |  |
| เกมจําลองยาน |  เกมจำลองการบิน มือสมัครเล่น  รบ  อวกาศ  เกมแข่งรถ แข่งรถโกคาร์ต  จำลองการแข่งรถ  เรือดำน้ำ  รถไฟ  เกมต่อสู้ด้วยยานพาหนะ  |  |
| ประเภทอื่น |  เกมทหารปืนใหญ่  เบรกเอาท์โคลน  เกมสร้างเด็ค  เกมการ์ดสะสมดิจิทัล  เอโรเกะ  เกมออกกำลังกาย  เกมอินครีเมนทัล  เกมดนตรี เกมจังหวะ  ไม่ใช่เกม  เกมปาร์ตี  เกมการเขียนโปรแกรม  เกมปริศนา โซโกบาน  เกมจับคู่แบบเรียงต่อกัน  |  |
| แนวคิดที่เกี่ยวข้อง |  เกมทริปเพิลเอ  การโฆษณา  เกมอาร์เคด  เกมศิลปะ  เกมเสียง  เกมแคชชวล  เกมข้ามฝั่ง  เกมการศึกษา  วิดีโอภาพเคลื่อนไหวเต็มรูปแบบ  เกมิฟิเคชัน  เกมอินดี้  วิดีโอเกมผู้เล่นหลายคน  ระบบเกมไม่เป็นเส้นตรง เกมเปิดโลกกว้าง  วิดีโอเกมที่ไม่รุนแรง  เกมออนไลน์ เกมเบราว์เซอร์  เกมออนไลน์ผู้เล่นหลายคน  การพนันออนไลน์  เกมเครือข่ายสังคม  เกมเพอวาซีฟ  เกมจริงจัง  |  |
 สถานีย่อยวิดีโอเกม
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  เช็กเกีย 2  เกาหลี 2 
How can video games boost your mental health? – Max Birk (Eindhoven University of Technology)
เอ็มบีซีทีวี

| --- | --- |

ประเทศ: เกาหลีใต้
เครือข่าย: บริษัทกระจายเสียงและแพร่ภาพมุนฮวา
แบบรายการ
ภาษา: เกาหลี
ระบบภาพ: โทรทัศน์ความละเอียดสูงยิ่งยวด (ลดขนาดเป็น1080iและ480i สำหรับฟีดโทรทัศน์ความละเอียดสูงและโทรทัศน์ความละเอียดมาตรฐานตามลำดับ)
ความเป็นเจ้าของ
เจ้าของ: บริษัทกระจายเสียงและแพร่ภาพมุนฮวา
ประวัติ
เริ่มออกอากาศ: 8 สิงหาคม 1969; 55 ปีก่อน (1969-08-08)
เอ็มบีซีทีวี เป็นช่องฟรีทีวีของเกาหลีใต้และถือเป็นบริษัทเอกชนแห่งแรกในเกาหลีใต้ที่เปิดตัวเมื่อวันที่ 8 สิงหาคม ค.ศ. 1969 และดำเนินการโดยบริษัทกระจายเสียงและแพร่ภาพมุนฮวา
ประวัติ

เมื่อวันที่ 21 กุมภาพันธ์ ค.ศ. 1961 Seoul Private Broadcasting Corporation ได้ก่อตั้งขึ้น เมื่อวันที่ 22 มิถุนายน ค.ศ. 1966 บริษัทได้รับใบอนุญาตจากรัฐบาลและเริ่มออกอากาศทางโทรทัศน์ภาคพื้นดินเมื่อวันที่ 8 สิงหาคม ค.ศ. 1969 เมื่อวันที่ 5 ธันวาคม ค.ศ. 1970 MBC Newsdesk เปิดตัวในฐานะรายการข่าวรายการแรกของสถานี อีกหนึ่งปีต่อมา ในวันที่ 10 มกราคม ค.ศ. 1971 สถานีในภูมิภาคทั้งหมดได้รวมเข้าด้วยกันภายใต้แบรนด์เอ็มบีซี ในวันที่ 22 ธันวาคม ค.ศ. 1980 การส่งสัญญาณโทรทัศน์สีเริ่มขึ้นในกรุงโซลเพียงแห่งเดียว ตามด้วยการแพร่ภาพทั่วประเทศในวันที่ 1 มกราคม ค.ศ. 1981
เอ็มบีซีทีวีพร้อมกับคู่แข่งหลักอย่างเคบีเอสและเอสบีเอสเริ่มออกอากาศเต็มรูปแบบในวันที่ 1 ธันวาคม ค.ศ. 2005 และออกอากาศตลอด 24 ชั่วโมงในวันที่ 1 มกราคม ค.ศ. 2013 และหยุดออกอากาศในวันที่ 30 ธันวาคม ค.ศ. 2017 ณ วันที่ 4 สิงหาคม ค.ศ. 2014 รายการข่าวของช่องเริ่มออกอากาศจากอาคารสถานีโทรทัศน์แห่งใหม่ที่ตั้งอยู่ใน Sangam และตั้งแต่วันที่ 1 กันยายนของปีเดียวกันนั้น ช่องได้เริ่มผลิตรายการทั้งหมดในสตูดิโอใหม่
อดีตอาคารที่ทำการของเอ็มบีซีทีวี
จารุวรรณ เมณฑกา

| คุณหญิงจารุวรรณ เมณฑกาม> ป.ช., ม.ว.ม., ต.จ..ข้อมูลส่วนบุคคล |
| --- | --- |
เกิด: 5 กรกฎาคม พ.ศ. 2488 (79 ปี) กรุงเทพมหานคร
ศาสนา: คริสต์นิกายโปรเตสแตนต์
คู่สมรส: ทรงเกียรติ เมณฑกา
บุตร: กิตติวัฒน์ เมณฑกา ขจาริน เมณฑกา ศุภางค์ เมณฑกา
บุพการี: เต็ม ยรรยง จำเนียร ยรรยง
อาชีพ: สมาชิกวุฒิสภา
เป็นที่รู้จักจาก: อดีตผู้ว่าการตรวจเงินแผ่นดิน

คุณหญิง จารุวรรณ เมณฑกา (เกิด 5 กรกฎาคม พ.ศ. 2488) ชื่อเล่น เป็ด เป็นสมาชิกคริสตจักรวัฒนา สมาชิกวุฒิสภาไทย ชุดที่ 11 อดีตสมาชิกวุฒิสภากรุงเทพมหานคร อดีตผู้ว่าการตรวจเงินแผ่นดิน อดีตคณะกรรมการตรวจสอบการกระทำที่ก่อให้เกิดความเสียหายแก่รัฐ (คตส.)
จารุวรรณได้รับแต่งตั้งเป็นผู้ว่าการตรวจเงินแผ่นดินเมื่อเดือนธันวาคม พ.ศ. 2544 และไม่ยอมออกจากตำแหน่ง หลังศาลรัฐธรรมนูญวินิจฉัยว่า กระบวนการสรรหาไม่ชอบด้วยกฎหมาย ต่อมาเมื่ออายุครบ 65 ปีแล้ว ต้องพ้นจากตำแหน่งตามกฎหมาย จารุวรรณยังไม่ยอมละทิ้งตำแหน่ง แม้สำนักงานคณะกรรมการกฤษฎีกาวินิจฉัยว่า ไม่อาจอยู่ในตำแหน่งได้อีก จึงนำไปสู่ความขัดแย้งภายในสำนักงานตรวจเงินแผ่นดิน กระทั่งศาลปกครองวินิจฉัยให้พ้นจากตำแหน่งในเดือนตุลาคม พ.ศ. 2553
ระหว่างดำรงตำแหน่งในสำนักงานตรวจเงินแผ่นดินนั้น จารุวรรณถูกวิพากษ์วิจารณ์อย่างกว้างขวางในกรณีเห็นแก่ญาติและขาดความโปร่งใส โดยถูกกล่าวหาว่า ตั้งบุตรตนเองเป็นเลขานุการส่วนตัวโดยได้รับเงินเดือนจากรัฐ และพาบุตรท่องเที่ยวต่างประเทศในการไปราชการของตนเองซึ่งได้รับค่าใช้จ่ายจากรัฐ ฯลฯ แต่จารุวรรณชี้แจงว่า สามารถทำได้ตามกฎหมาย ต่อมาในเดือนพฤศจิกายน พ.ศ. 2558 จารุวรรณถูกศาลพิพากษาจำคุกฐานทุจริตในตำแหน่งหน้าที่ราชการ เพราะเบิกเงินแผ่นดินไปใช้จ่ายในการทอดกฐิน โดยอ้างว่า ใช้ในการสัมมนา
ประวัติ

จารุวรรณ เมณฑกา เกิดเมื่อวันที่ 5 กรกฎาคม พ.ศ. 2488 ที่กรุงเทพมหานคร เป็นบุตรคนโตในจำนวน 8 คนของ นายเต็ม ยรรยง และนางจำเนียร ยรรยง บิดาของเธอเป็นชาวไทยเชื้อสายจีนกวางตุ้ง ส่วนมารดาเป็นชาวไทยพุทธจากจังหวัดนนทบุรี และครอบครัวตั้งรกรากแถวสามย่าน
สมรสกับนายทรงเกียรติ เมณฑกา นักธุรกิจด้านสิ่งพิมพ์ ชาวไทยเชื้อสายจีนแต้จิ๋ว มีบุตรธิดาด้วยกัน 3 คน คือ
นายกิตติวัฒน์ เมณฑกา สมาชิกสภาวิศวกรอดีตเลขานุการผู้ว่าการตรวจเงินแผ่นดิน
นางสาวขจาริน เมณฑกา ปัจจุบันได้รับทุน มหาวิทยาลัย IUJ International University ประเทศญี่ปุ่น ศึกษาต่อ ระดับปริญญาโท สาขา Finance Innovation
นางสาวศุภางค์ เมณฑกา สมาชิกสภาวิศวกรทำงานที่บริษัทวิทยุการบินแห่งประเทศไทย
จารุวรรณ เมณฑกา จบการศึกษาจากโรงเรียนศึกษาวัฒนา โรงเรียนเตรียมอุดมศึกษา และได้รับทุนนักเรียนแลกเปลี่ยน (ปัจจุบัน คือ เอเอฟเอส) ไปศึกษาต่อที่สหรัฐอเมริกา จากนั้นจึงเข้าเรียนที่คณะพาณิชยศาสตร์และการบัญชี จุฬาลงกรณ์มหาวิทยาลัย จบด้วยคะแนนเกียรตินิยมอันดับ 1 เหรียญทอง เมื่อ พ.ศ. 2510
การทำงาน

จารุวรรณเริ่มทำงานที่สำนักงานบัญชีไชยยศ สมบัติ เป็นโปรแกรมเมอร์คอมพิวเตอร์ที่บริษัท NCR และ ได้เข้าทำงานด้านบัญชี ที่ การไฟฟ้าฝ่ายผลิตแห่งประเทศไทย หลังจากนั้นสอบชิง ทุน ก.พ. ในโควตาสำนักงานตรวจเงินแผ่นดิน ได้อันดับ 1 ในจำนวน 4 คนที่สอบผ่าน ได้ไปศึกษาต่อปริญญาโท ด้านการบัญชีและการตรวจสอบ ที่ มหาวิทยาลัยมิชิแกนสเตต สหรัฐอเมริกา และจบปริญญาเอกด้านนโยบายสาธารณะและการจัดการ มหาวิทยาลัยเกษมบัณฑิตเมื่อวันที่ 22 ตุลาคม พ.ศ. 2556 เคยทำงานด้านการตรวจเงินแผ่นดินที่ สำนักงานตรวจเงินแผ่นดิน สหรัฐอเมริกา
ปี พ.ศ. 2516 กลับมาเริ่มงานที่สำนักงานการตรวจเงินแผ่นดิน จนกระทั่งได้เป็น ผู้ตรวจเงินแผ่นดินภูมิภาค ผู้อำนวยการสำนักการตรวจเงินแผ่นดิน และดำรงตำแหน่ง รองผู้ว่าการตรวจเงินแผ่นดินตามลำดับ
การทำงาน > การดำรงตำแหน่งผู้ว่าการตรวจเงินแผ่นดิน

เมื่อรัฐธรรมนูญแห่งราชอาณาจักรไทย พ.ศ. 2540 มีผลใช้บังคับ และกำหนดให้ สำนักงานตรวจเงินแผ่นดิน เป็นองค์กรอิสระ โดยมีคณะกรรมการตรวจเงินแผ่นดิน (คตง.) 10 คน และผู้ว่าการตรวจเงินแผ่นดิน 1 คน จารุวรรณจึงสมัครเป็นกรรมการตรวจเงินแผ่นดิน ซึ่งการสรรหาผู้ว่าการตรวจเงินแผ่นดินประสบปัญหาล่าช้า เนื่องจากผู้สมัครขาดคุณสมบัติ จึงมีผู้เสนอชื่อให้จารุวรรณ เมณฑกา เป็นผู้ว่าการตรวจเงินแผ่นดิน และได้รับเลือกเป็นผู้ว่าการตรวจเงินแผ่นดินคนแรก
หลังการรัฐประหารในปี พ.ศ. 2549 ได้รับการแต่งตั้งเป็นกรรมการคณะกรรมการตรวจสอบการกระทำที่ก่อให้เกิดความเสียหายต่อรัฐ หรือ คตส. และได้รับการแต่งตั้งให้ทำหน้าที่คณะกรรมการตรวจเงินแผ่นดิน ตั้งแต่วันที่ 20 กันยายน พ.ศ. 2549 จนกว่าจะมีคำสั่งเปลี่ยนแปลง
ต่อมาในปี พ.ศ. 2553 สำนักงานคณะกรรมการกฤษฎีกาได้ตีความการปฏิบัติหน้าที่ในตำแหน่งผู้ว่าการสำนักงานตรวจเงินแผ่นดินของจารุวรรณว่า พ้นจากตำแหน่งนับตั้งแต่วันที่มีอายุครบ 65 ปี แต่จารุวรรณไม่ยินยอมออกจากตำแหน่ง พิศิษฐ์ ลีลาวชิโรภาส รองผู้ว่าการตรวจเงินแผ่นดิน จึงเรียกร้องให้จารุวรรณปฏิบัติตามคำวินิจฉัยดังกล่าว จนเกิดความขัดแย้งกันภายในสำนักงานตรวจเงินแผ่นดิน กระทั่งในเดือนตุลาคม พ.ศ. 2553 ศาลปกครองกลางได้ตัดสินให้การดำรงตำแหน่งผู้ว่าการตรวจเงินแผ่นดินของจารุวรรณสิ้นสุดลงเมื่อมีอายุครบ 65 ปีบริบูรณ์
ในวันที่ 6 กันยายน พ.ศ. 2554 คณะกรรมการ ป.ป.ช. มีมติชี้มูลความผิดกรณีการกล่าวหา จารุวรรณเมื่อครั้งดำรงตำแหน่งผู้ว่าการตรวจเงินแผ่นดิน กับพวก จัดสัมมนาโครงการ "สตง. ในความคิดเห็นของสมาชิกวุฒิสภา" เป็นเท็จ และส่งเรื่องให้อัยการสูงสูดฟ้องต่อศาลฐานเป็นเจ้าพนักงานปฏิบัติหรือละเว้นการปฏิบัติหน้าที่โดยมิชอบ ตามมาตรา 157 แห่งประมวลกฎหมายอาญา
การทำงาน > หลังรัฐประหาร พ.ศ. 2557

พนักงานอัยการ ฟ้องร้อง คุณหญิงจารุวรรณ ในคดีหมายดำที่ 2054/2559 คดีนี้ศาลอุทธรณ์พิพากษาจำคุก 1 ปี ในวันที่ 8 ธันวาคม พ.ศ. 2559 ต่อมาศาลฎีกามีคำพิพากษาถึงที่สุดเมื่อวันที่ 27 สิงหาคม พ.ศ.2562 ลดโทษจำคุกเหลือ 9 เดือนโดยให้รอการลงโทษไว้ 2 ปี จากกรณีเบิกจ่ายงบจัดสัมมนาที่จังหวัดน่านโดยไม่มีการสัมมนาจริง เป็นการไปร่วมงานทอดกฐินแทน แต่ศาลเห็นว่าเพิ่งกระทำผิดครั้งแรก อีกทั้งระหว่างปฏิบัติหน้าที่ไม่เคยมัวหมองถูกลงโทษทางวินัย การเบิกจ่ายเงินนั้น จำเลยที่ 1 ก็ไม่ได้นำไปเป็นประโยชน์ส่วนตัวของตนเอง โทษจำคุกจึงให้รอการลงโทษไว้ 2 ปี และเพิ่มโทษปรับ 15000 บาท
การทำงาน > งานอื่น ๆ

จารุวรรณได้ร่วมลงนามทูลเกล้าฯ ถวายฎีกาขอนายกรัฐมนตรีพระราชทาน เมื่อวันที่ 5 มีนาคม พ.ศ. 2549 โดยอ้างอิงความตามมาตรา 7 ของรัฐธรรมนูญแห่งราชอาณาจักรไทย พุทธศักราช 2540
การดำรงตำแหน่งอื่น ๆ

เลขาธิการและอุปนายกสมาคมผู้ตรวจสอบภายในแห่งประเทศไทย
กรรมการผู้ทรงคุณวุฒิมาตรฐานมหาวิทยาลัยเอกชนของทบวงมหาวิทยาลัย
กรรมการผู้ทรงวุฒิ สาขาการเงินและการบัญชีสำนักงาน ก.พ.
กรรมการในคณะกรรมการพัฒนาระบบงานตรวจสอบภายในภาคราชการ กระทรวงการคลัง
กรรมการกลุมปรับปรุงชุดวิชาประสบการณ์วิชาชีพการสอบบัญชี มหาวิทยาลัยสุโขทัยธรรมาธิราช
อนุกรรมการมรรยาทผู้สอบบัญชีรับอนุญาต
อนุกรรมการทดสอบการปฏิบัติงานเพื่อเป็นผู้สอบบัญชีรับอนุญาต
ผู้สอบบัญชีกิตติมศักดิ์ มูลนิธิเพื่อการกุศลต่าง ๆ
ที่ปรึกษาในการวางระบบตรวจสอบรัฐวิสาหกิจที่จะเข้าสู่ตลาดหลักทรัพย์ของสำนักงานตรวจเงินแผ่นดิน ประเทศจีน
ที่ปรึกษาโครงการตรวจสอบเงินกู้ธนาคารโลก
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2548 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
พ.ศ. 2540 –  เหรียญจักรพรรดิมาลา (ร.จ.พ.)
แหล่งข้อมูลอื่น

ประวัติจารุวรรณ เมณฑกา เก็บถาวร 2007-02-23 ที่ เวย์แบ็กแมชชีน
ประวัติจารุวรรณ เมณฑกา เก็บถาวร 2007-02-09 ที่ เวย์แบ็กแมชชีน จาก เนชั่น สุดสัปดาห์
| ก่อนหน้า |  | จารุวรรณ เมณฑกา |  | ถัดไป |
| --- | --- | --- | --- | --- |
| - |  |   ผู้ว่าการตรวจเงินแผ่นดิน   (31 ธันวาคม พ.ศ. 2544 - 5 กรกฎาคม พ.ศ. 2553) |  | พิศิษฐ์ ลีลาวชิโรภาส (รักษาราชการแทน) |
ฮิกส์โบซอน
ดูเพิ่ม

โบซอน
แหล่งข้อมูลอื่น

(อังกฤษ) วิดีโอ (นาที 04:38) – แถลงการณ์ขององค์การวิจัยนิวเคลียร์ยุโรป (เซิร์น) เมื่อวันที่ 4 กรกฎาคม 2555 เรื่องการค้นพบอนุภาคคล้ายอนุภาคฮิกส์, โดยเว็บไซต์ยูทูบ
(อังกฤษ) CERN experiments observe particle consistent with long-sought Higgs boson เก็บถาวร 2012-07-05 ที่ เวย์แบ็กแมชชีน – แถลงการณ์การค้นพบของเซิร์น, โดย CERN press release. 4 กรกฎาคม 2555
[บทความพิเศษ] Higgs boson คืออะไร? เก็บถาวร 2012-07-08 ที่ เวย์แบ็กแมชชีน
CERN กับการค้นพบ Higgs Boson ? เก็บถาวร 2013-01-26 ที่ เวย์แบ็กแมชชีน โดย ดร.นำชัย ชีววิวรรธน์, สำนักงานพัฒนาวิทยาศาสตร์และเทคโนโลยีแห่งชาติ (สวทช.), 7 มกราคม 2556
(อังกฤษ) The Higgs boson บทความอธิบายอนุภาคฮิกส์ ที่ใช้การอุปมาและมีการ์ตูนประกอบ, โดย CERN exploratorium
(อังกฤษ) Hunting the Higgs boson at C.M.S. Experiment, at CERN
(อังกฤษ) Why the Higgs particle is so important! เก็บถาวร 2012-07-08 ที่ เวย์แบ็กแมชชีน
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  เช็กเกีย
พงศกร รอดชมภู

| พลโทพงศกร รอดชมภูม> ป.ช., ม.ว.ม., ส.ช. |
| --- | --- |
พงศกร พ.ศ. 2562

สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 24 มีนาคม พ.ศ. 2562 – 21 กุมภาพันธ์ พ.ศ. 2563
รองหัวหน้าพรรคอนาคตใหม่
ดำรงตำแหน่ง 15 มีนาคม พ.ศ. 2561 – 16 กุมภาพันธ์ พ.ศ. 2563
 
ข้อมูลส่วนบุคคล
เกิด: 11 ตุลาคม พ.ศ. 2498 (69 ปี)
พรรคการเมือง: อนาคตใหม่ (2561–2563)   คณะก้าวหน้า (2563-ปัจจุบัน)
ศิษย์เก่า: โรงเรียนเตรียมทหาร   โรงเรียนนายร้อยพระจุลจอมเกล้า   มหาวิทยาลัยสุโขทัยธรรมาธิราช   สถาบันบัณฑิตพัฒนบริหารศาสตร์   โรงเรียนเสนาธิการทหารบก   จุฬาลงกรณ์มหาวิทยาลัย
ยศที่ได้รับการแต่งตั้ง
รับใช้:  ไทย
ยศ:  พลโท

พลโท พงศกร รอดชมภู (เกิด 11 ตุลาคม พ.ศ. 2498) เป็นนายทหารและนักการเมืองชาวไทย อดีตสมาชิกสภาผู้แทนราษฎรแบบบัญชีรายชื่อและรองหัวหน้าพรรค สังกัดพรรคอนาคตใหม่ อดีตประธานคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ สภาผู้แทนราษฎร อดีตรองเลขาธิการสภาความมั่นคงแห่งชาติ
ประวัติ

พลโท พงศกร (ชื่อเดิม ทรงพล[ต้องการอ้างอิง]) สำเร็จการศึกษาจากโรงเรียนเตรียมทหาร รุ่นที่ 14 (รุ่นเดียวกับพลอากาศเอกตรีทศ สนแจ้ง อดีตผู้บัญชาการทหารอากาศ, พลเอกธีรชัย นาควานิช อดีตผู้บัญชาการทหารบก, พลเอก นิพัทธ์ ทองเล็ก อดีตปลัดกระทรวงกลาโหม, นาวาอากาศเอกวีระยุทธ ดิษยะศริน อดีตพระสวามีในสมเด็จเจ้าฟ้าฯ กรมพระศรีสวางควัฒน วรขัตติยราชนารี, พลเอกอักษรา เกิดผล อดีตประธานคณะที่ปรึกษากองทัพบก, และพลเอกอุดมเดช  สีตบุตร อดีตผู้บัญชาการทหารบก) วิทยาศาสตร์บัณฑิต (วิศวกรรมศาสตร์) โรงเรียนนายร้อยพระจุลจอมเกล้า รุ่นที่ 25 นิติศาสตรบัณฑิต มหาวิทยาลัยสุโขทัยธรรมาธิราช พัฒนบริหารศาสตรมหาบัณฑิตทางพัฒนาการเศรษฐกิจ สถาบันบัณฑิตพัฒนบริหารศาสตร์ ศิลปศาสตรมหาบัณฑิต (การทหาร) โรงเรียนเสนาธิการทหารบก และรัฐศาสตรดุษฎีบัณฑิต จุฬาลงกรณ์มหาวิทยาลัย
การทำงาน > การทหาร

พลโท พงศกร เริ่มรับราชการทหารในตำแหน่งผู้บังคับหมวดปืนเล็ก กองพันทหารราบที่ 3 กรมทหารราบที่ 1 มหาดเล็กรักษาพระองค์ ผู้บังคับกองพันพัฒนาที่ 1 กองทัพภาคที่ 1 ผู้อำนวยการกองนโยบายและแผน กรมกิจการพลเรือนทหาร ก่อนจะโอนย้ายเป็นรองเลขาธิการสภาความมั่นคงแห่งชาติ ที่ปรึกษานายกรัฐมนตรีฝ่ายข้าราชการประจำ นอกจากนี้ยังเป็นผู้ช่วย ศึกษา และแก้ไขกฎหมายในคณะอนุกรรมการของสภาผู้แทนราษฎรสมัยปี 2554 - 2557 อีกด้วย